CELEX: 62021TN0230
Language: hu
Date: 2021-04-28 00:00:00
Title: T-230/21. sz. ügy: 2021. április 28-án benyújtott kereset – Jalkh kontra Parlament

2021.6.21.   
            
            
               HU
            
            
               Az Európai Unió Hivatalos Lapja
            
            
               C 242/51
            
         
      2021. április 28-án benyújtott kereset – Jalkh kontra Parlament
      (T-230/21. sz. ügy)
      (2021/C 242/72)
      Az eljárás nyelve: francia
      
         Felek
      
      
         Felperes: Jean-François Jalkh (Gretz-Armainvilliers, Franciaország) (képviselő: F. Wagner ügyvéd)
      
         Alperes: Európai Parlament
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Parlamentnek a felperes mentelmi jogának a felfüggesztésére irányuló kérelemre (2020/2110 IMM) vonatkozó és a felperes mentelmi jogát ténylegesen felfüggesztő 2021. március 25-i P9 TA(2021)0092. számú határozatát;
               
            
                  —
               
               
                  az Európai Parlamentet kötelezze a költségek egészének a viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Első, a 2019. november 19-i 0011/2019 sz. közlemény 32. cikkével szemben emelt jogellenességi kifogásra alapított jogalap. A felperes úgy véli, hogy az, hogy egy képviselő nem kaphatja meg az ügyiratok másolatát, lehetővé teszi azok manipulációját a Parlament Jogi Bizottsága tagjainak való megküldésük előtt. A felperes álláspontja szerint e rendelkezés a védelemhez való jognak, a tisztességes eljáráshoz való jognak, a fegyveregyenlőség általános elvének és az eljárási együttműködés elvének nyilvánvaló megsértését valósítja meg.
               
            
                  2.
               
               
                  Második, lényeges eljárási szabályok megsértésére alapított jogalap. E jogalap négy részre tagolódik.
                  
                              —
                           
                           
                              Első, a Jogi Bizottság előadója és elnöke által állítólagosan elkövetett okirat-hímisításra és hamisított okiratok felhasználására vonatkozó rész.
                           
                        
                              —
                           
                           
                              Második, „a polgári és a közigazgatási eljárás a büntető eljáráshoz van kötve” elvének megsértésére vonatkozó rész.
                           
                        
                              —
                           
                           
                              Harmadik, a 2019. november 19-i 0011/2019. sz. közlemény 7. cikkének a Parlament általi megsértésére vonatkozó rész.
                           
                        
                              —
                           
                           
                              Negyedik, az Európai Parlament eljárási szabályzata 9. cikkének megsértésére vonatkozó rész.
                           
                        
            
                  3.
               
               
                  Harmadik, az Európai Unió kiváltságairól és mentességeiről szóló 7. jegyzőkönyv (HL 2012. C 326, 266. o., a továbbiakban: jegyzőkönyv) 8. cikkének megsértésére alapított jogalap.
               
            
                  4.
               
               
                  Negyedik, a jegyzőkönyv 9. cikkének megsértésére alapított jogalap. E tekintetben a felperes szerint fumus persecutionis egyértelmű esete áll fenn.